b'\n_START_ARTICLE_\nASEAN\n_START_SECTION_\nDal\xc4\xabbvalstis\n_START_PARAGRAPH_\nEso\xc5\xa1\xc4\x81s ASEAN dal\xc4\xabbvalstis ir\xc2\xa0: Bruneja, Filip\xc4\xabnas, Indon\xc4\x93zija, Kambod\xc5\xbea, Laosa, Malaizija, Mjanma, Singap\xc5\xabra, Taizeme un Vjetnama. Papua-Jaungvinejai ir nov\xc4\x93rot\xc4\x81jas statuss ASEAN._NEWLINE_ASEAN r\xc4\xabko ar\xc4\xab san\xc4\x81ksmes ar cit\xc4\x81m valst\xc4\xabm, ar t.s. ASEAN dialoga partneriem. T\xc4\x81s ir ASV, Austr\xc4\x81lija, Dienvidkoreja, Eiropas Savien\xc4\xabba, Indija, Jap\xc4\x81na, Jaunz\xc4\x93lande, Kan\xc4\x81da, Krievija, \xc4\xb6\xc4\xabna, Mongolija un Zieme\xc4\xbckoreja._NEWLINE_ASEAN ietilpst apm\xc4\x93ram 8% no pasaules iedz\xc4\xabvot\xc4\x81jiem un 2003.gad\xc4\x81 valstu kop\xc4\x93jais IKP bija apm\xc4\x93ram 700 miljardi USD (t\xc4\x81pat k\xc4\x81 Dienvidkorejai). IKP pieaugums gad\xc4\x81 ir vid\xc4\x93ji 4%. ASEAN valstu galven\xc4\x81s eksportpreces ir sadz\xc4\xabves elektronika, nafta un kokmateri\xc4\x81li._NEWLINE_Gan lingvistiski, gan reli\xc4\xa3iski, gan politiski ASEAN valstis ir \xc4\xbcoti da\xc5\xbe\xc4\x81das.'